Развіццё пазнавальнай актыўнасці вучняў на Ⅱ ступені агульнай сярэдняй адукацыі праз выкарыстанне эфектыўных прыёмаў пры вывучэнні вучэбнага прадмета «Беларуская мова»

Пад актывізацыяй пазнавальнай дзейнасці трэба лічыць мэтанакіраваную дзейнасць настаўніка па павышэнні ўзроўню (ступені) навучальнай актыўнасці школьнікаў, па стымуляванні ў іх навучальнай актыўнасці. У гэтым настаўніку дапамагаюць эфектыўныя прыёмы навучання . Прыём навучання – практычны механізм прымянення выхаваўча-адукацыйных методык і тэхналогій у працэсе фарміравання свядомай, усебакова развітай асобы.

Мною былі падабраны эфектыўныя прыёмы для развіцця пазнавальнай актыўнасці вучняў 6-8-х класаў.

|  |  |  |  |
| --- | --- | --- | --- |
| Клас | Этапы ўрока | Прыёмы работы | Вынік, які плануецца |
| 6 | Арганіцыйны этап | «Будзем шчырыя!», «Усміхнёмся адзін аднаму» | Абуджае цікавасць да навучальнага прадмета |
| Этап праверкі дамашняга задання | «Збяры слова»,  «Так » або «Не» | Фарміруе ўменне звязваць разрозненыя факты ў адзіную карціну |
| Этап актуалізацыі ведаў | «Злаві памылку», «Правільныя – няправільныя сцверджанні» | Узмацняе пазнавальныя працэсы |
| Этап мэтавызначэння | «Рэшата»,  «Пладовы сад» | Развівае лагічнае мысленне, увагу |
| Этап тлумачэння новага матэрыялу | «Воблака слоў», «Свая апора» | Выклікае жаданне прымаць актыўны ўдзел у рабоце |
| Этап замацавання ведаў | «Хто больш?», «Апраніце» | Фарміруе ўменне аналізаваць інфармацыю |
| Этап падвядзення вынікаў | «Па ланцужку», «Знайдзі памылку» | Сама - і ўзаемаацэнка работ |
| Этап рэфлексіі | «Незакончаны сказ», «Павуцінка», «Куфэрак цяжкасцей» | Уменне вызначаць узровень асабістых ведаў |
| Этап інфармацыі пра дамашняе заданне | Заданні творчага характару | Пашырае пазнавальную сферу, інтарэс да навучання |
| 7 | Арганіцыйны этап | «Літарны рад», «Згодзен – не згодзен» | Стварае пазітыўнынастрой, робіць працэс навучання займальным |
| Этап праверкі дамашняга задання | «Так » або «Не»,  «Рамонак» | Уменне суадносіць і дыферэнцыраваць атрыманыя веды |
| Этап актуалізацыі ведаў | «Веру – не веру», «Пяты лішні», «Эстафета», «Воблака слоў» | Актывізуе творчае мысленне |
| Этап мэтавызначэння | «Алфавіт», «Канструктар», «Ключавое пытанне» | Развівае лагічнае мысленне, увагу |
| Этап тлумачэння новага матэрыялу | Заданні творчага характару, міні-сачыненне | Развівае пазнавальны інтарэс,творчыя здольнасці |
| Этап замацавання ведаў | «Трымайся да перамогі», «Чацвёрты лішні»,  «Дзеянне – прадмет» | Развівае ўвагу, уменне працаваць у групе, дазваляе праверыць узровень сваіх ведаў |
| Этап падвядзення вынікаў | «Запоўні табліцу», «Воблака слоў» | Развівае ўменне дыферэнцыраваць інфармацыю, дазваляе прасачыць узровень сваіх ведаў |
| Этап рэфлексіі | «Рэфлексійнае кола», «Прадоўжы фразу», «Інтэрв’ю», «Свабодны мікрафон» | Уменне ацэньваць межы сваіх ведаў |
| Этап інфармацыі пра дамашняе заданне | Індывідуальныя творчыя заданні | Развівае пазнавальны інтарэс і творчыя здольнасці |
| 8 | Арганіцыйны этап | «Вітанне», «Дрэва дасягненняў», «Павітайся локцямі» | Развівае дыялагічнае мысленне, маўленне, уменне ставіць пытанні |
| Этап праверкі дамашняга задання | «Прадоўжы выраз», «Выправі памылку» | Інтэлектуальны водгукна працэс пазнання |
| Этап актуалізацыі ведаў | «Лаві памылку», «Ты мне – я табе», «Веру– не веру» | Актывізуе ўвагу вучняў |
| Этап мэтавызначэння | «Завяршы фразу», «Хачу даведацца» | Спрыяе ўсвядомленаму ўключэнню ў навучальную дзейнасць, развівае ўменне параўноўваць, сістэматызаваць, вылучаць галоўнае |
| Этап тлумачэння новага матэрыялу | «Інфа-карусель», заданні творчага характару | Інтарэс да спосабу атрымання новых ведаў |
| Этап замацавання ведаў | «Пазнай мяне», «Карэктар» | Уменне працаваць у камандзе |
| Этап падвядзення вынікаў | «Дапоўні выказванні», «Знайдзі памылку» | Уменне аналізаваць і абагульняць атрыманыя веды |
| Этап рэфлексіі | «Мадэляванне», «ПТПВ-формула», заданні творчага характару | Фарміруе творчае ўяўленне, садзейнічае самаадукацыі |
| Этап інфармацыі пра дамашняе заданне | Індывідуальныя творчыя заданні (міні-сачыненне, вуснае выказванне) | Жаданне падзяліцца ведамі |

У 6-м класе пры вывучэнні тэмы «Прыстаўка як значымая частка слова» на арганізацыйным этапе выкарыстоўваю прыём «Будзем шчырыя!». Перадаючы з рук у рукі цацку, вучні працягваюць выказванне:

1. Я заўсёды ўсміхаюся, калі... .
2. Людзям (сябрам, дзецям) цёпла (добра) са мной, таму што... .
3. Калі я прыходжу ў клас у добрым настроі... .
4. Больш за ўсё я радуюся, калі... .
5. Больш за ўсё я засмучаюся, калі... .

Такі прыём дазваляе пазітыўна пачаць урок, устанавіць кантакт паміж настаўнікам і вучнямі.

Напрыклад, прыём «Злаві памылку» актывізуе ўвагу вучняў, дапамагае фарміраваць уменне аналізаваць інфармацыю, прымяняць веды ў нестандартнай сітуацыі. Прапаноўваецца тэкст ці некалькі правіл, якія змяшчаюць пэўную колькасць памылак. Вучні іх шукаюць у групах ці індывідуальна. Прыйшоўшы да пэўнай высновы, група выбірае спікера, які паведамляе вынікі.Трэба не толькі знайсці памылкі, але выправіць іх і абгрунтаваць.

На этапе замацавання ведаў выкарыстоўваю прыём «Апраніце». Вучні павінны «апрануць» корань шляхам далучэння да яго суфікса і прыстаўкі.

Вод: вада, вадзяністы, водны, вадаём, падводны.

Рэч: рэчка, рэчанька, рачны, рака, рачушка.

Бяроз: бярозавы, бярозавік, падбярозавік, бярозка.

Горад: гарадскі, гараджане, загарадны.

Азёр: возера, азёрны, прыазёрны.

Пры падвядзенні вынікаў урока для асэнсавання вучнямі асабістай дзейнасці выкарыстоўваю прыём «Па ланцужку». Вучні па ланцужку выходзяць да дошкі і паказваюць, якім спосабам утвораны словы: суфіксальным (1), прыставачным (2), прыставачна-суфіксальным (3). Напрыклад, бяздомны – дом (3).

На этапе рэфлексіі выкарыстоўваю прыём «Незакончаны сказ». Вучням патрэбна завяршыць незакончаныя сказы: «Больш за ўсё мне запомнілася…», «На ўроку я зразумеў, што…», «Мне спадабаўся адказ…», «Мне было цяжка зразумець/выканаць…», «Я хацеў бы даведацца больш пра…». Такі прыём дазваляе развіваць уменне працаваць у адной камандзе, ацэньваць узровень атрыманых ведаў.

На этапе інфармавання пра дамашняе заданне прапаноўваю заданні творчага характару: вуснае выказванне «Прыстаўка ў слове» або «Роля прыстаўкі як значымай часткі слова».

У 7-м класе пры вывучэнні тэмы «Дзеепрыметны зварот» на этапе праверкі дамашняга задання выкарыстоўваю прыём «Рамонак». Вучань выходзіць да дошкі, выцягвае пялёстак з рамонка і адказвае на пытанне, напісанае на адвароце рамонка, прыводзіць прыклады.

Пры тлумачэнні новага матэрыялу карыстаюся заданнямі творчага характару (напрыклад, напісанне міні-сачынення «Браслаўскія азёры» або ландшафтны заказнік «Ельнік» на тэму «Запрашаю вас у падарожжа…»).

Пры замацаванні ведаў выкарыстоўваю прыём «Трымайся да перамогі». Усім вучням па чарзе задаю нескладаныя пытанні, на якія яны павінны даць хуткі адказ. Перамагае той вучань, які змог адказаць на ўсе пытанні.

На этапе рэфлексіі выкарыстоўваю прыём «Свабодны мікрафон». Навучэнцы выказваюць сваё меркаванне па зададзеных пытаннях з выкарыстаннем сапраўднага мікрафона або яго макета. Мікрафон перадаецца па чарзе. Вучань, які яго атрымаў, павінен працягнуць няскончаную фразу:

1. На ўроку я працаваў (ла)... .
2. Урок для мяне здаўся ... .
3. Самым карысным і цікавым для мяне было... .
4. Я сустрэўся (лася) з цяжкасцю пры... .
5. У мяне добра атрымалася... .
6. Я выконваў (а) заданні... .
7. Я зразумеў (а) , што... .
8. Цяпер я магу... .
9. Я паспрабую... .
10. Мяне здзівіла... .
11. Мне было цяжка... .
12. Радкі самому сабе… .

Пры вывучэнні тэмы «Поўная і кароткая формы дзеепрыметніка» на этапе актуалізацыі ведаў выкарыстоўваю прыём «Воблака слоў». Вучні запісваюць пачатковую форму дзеясловаў, яд якой можна ўтварыць дзеепрыметнікі залежнага стану прошлага часу. (Дзеянні: рамантуе, шые, рыхтуе, перавозіць, робіць, вучыць, стрыжэ, піша, устанаўлівае, узводзіць, чысціць). Узор выканання: адрамантава-ць + -н- → адрамантаваны.

Пры замацаванні ведаў карыстаюся прыёмам «Дзеянне – прадмет». Вучні прыгадваюць, якія дзеянні выконвае спецыяліст той ці іншай прафесіі. (Назвы прафесій: бортнік, шавец, рамізнік, каваль, цырульнік, настаўнік, пісьменнік, цясляр, муляр, камінар, кравец. Дзеянні: рамантуе, шые, рыхтуе, перавозіць, робіць, вучыць, стрыжэ, піша, устанаўлівае, узводзіць, чысціць. Дзеянні, накіраваныя на прадметы: борці, адзенне, кліентаў, людзей, сцены, твор, вокны, коміны, качаргу, дзяцей, абутак). Узор выканання: кравецпашыў адзенне – адзенне пашыта краўцом.

У 8-м класе пры вывучэнні тэмы «Двухсастаўныя сказы» на арганізацыйным этапе выкарыстоўваю прыём «Дрэва дасягненняў». На дошцы прымацавана дрэва без лісця. У кожнага з вучняў ёсць лісточкі рознага колеру (ляжаць на парце). Настаўнік просіць кожнага з вучняў узяць адзін з іх (любога колеру) і дапамагчы дрэву пакрыцца рознакаляровай лістотай. Тых, хто абраў зялёны ліст, чакае поспех на занятку. Тых, хто абраў чырвоны ліст, – жадаюць мець зносіны, жоўты ліст –праявяць актыўнасць, сіні – будуць настойлівыя. Дрэва пакрываецца лістотай, з дапамогай вучняў яно афарбоўваецца ў розныя колеры. Прыгажосць дрэва залежыць ад вучняў, іх памкненняў і чаканняў.

На этапе актуалізацыі ведаў карыстаюся прыёмам «Веру – не веру». Вучням прапаноўваю запісаць пэўную колькасць лічбаў (напрыклад, ад 1 да 10) – гэта нумары сцверджанняў, якія яны будуць слухаць. Пасля праслухоўвання кожнага сцверджання ім неабходна запісаць «так» (калі сцверджанне правільнае), «не» (калі сцверджанне няправільнае). Гэта актывізуе ўвагу вучняў.

На этапе тлумачэння новага матэрыялу выкарыстоўваю прыём «Інфа-карусель», які прадугледжвае работу ў групах. На розных сталах раскладзены карткі з інфармацыйным матэрыялам па тэме ўрока. Клас разбіваецца на чатыры групы. Кожная група за сваім сталом знаёміцца з інфармацыяй і выконвае пастаўленыя заданні. Па завяршэнні адведзенага часу кожная група заканчвае работу за сваім сталом і пераходзіць да наступнага. Групы працуюць да таго часу, пакуль кожная з іх не пройдзе ўсе этапы. Прадстаўнік кожнай групы зачытвае вынікі работы.

На этапе рэфлексіі карыстаюся прыёмам «ПТПВ-формула». Вучні ў сціслай форме і ўсебакова выказваюць уласную пазіцыю па тэме, якую вывучалі. Ім прапаноўваецца напісаць чатыры сказы, якія адлюстроўваюць чатыры моманты «ПТПВ-формулы».

Пазіцыя (Я лічу, што... .)

Тлумачэнні (Таму, што; бо… . )

Прыклад (Я магу даказаць гэта на прыкладзе… .)

Вынік (Зыходзячы з гэтага, я раблю вывад пра тое, што… .)

На этапе інфармавання пра дамашняе заданне прапаноўваю індывідуальныя заданні: а) напісаць міні-сачыненне «Родная мова, цудоўная мова! Ты нашых думак выток і аснова!», б) скласці зборнік выказванняў розных беларускіх пісьменнікаў, паэтаў, дзеячаў пра беларускую мову».

На розных этапах урока ў залежнасці ад вырашальных праблем выкарыстоўваю свае прыёмы. Для фарміравання пазнавальнай актыўнасці ў пачатку ўрока могуць быць прыменены «Мазгавы штурм», «Арфаграфічнае лато», «Адтэрмінаваная адгадка», «Неаб’яўленая тэма», «Нестандартны ўваход ва ўрок». На этапе засваення новых ведаў мэтазгодна выкарыстаць наступныя прыёмы: «Ствары пашпарт», «Навучаючы – вучуся», «Аўкцыён ведаў», «Гульнявая мішэнь», «Гісторыя з мяшка». Важную ролю ў навучанні адыгрывае рэфлексія, праз якую вучні ўсведамляюць крыніцу цяжкасцей, з якімі прыйшлося сутыкнуцца на ўроку, сферу сваіх пазнавальных інтарэсаў. На гэтым этапе часта карыстаюся прыёмамі «Незакончаны сказ», «Тэлеграма», «Ранец».

У выніку выкарыстання прыёмаў на розных этапах урока ў вучняў развіваюцца асабістыя якасці, такія, як гатоўнасць і здольнасць да самаразвіцця. павышаецца ўзровень матывацыі да навучання і пазнання.